《山居即事二首》
唐代·陆希声

君山苍翠接青冥，东走洮湖上洞庭。茅屋向阳梳白发，

竹窗深夜诵丹经。涌泉回泬鱼龙气，怪石惊腾鸟兽形。

为问前时金马客，此焉还作少微星。

不是幽栖矫性灵，从来无意在膻腥。满川风物供高枕，

四合云山借画屏。五鹿归来惊岳岳，孤鸿飞去入冥冥。

君阳遁叟何为乐，一炷清香两卷经。

作者简介：陆希声，字鸿磬，自号君阳遁叟（一称君阳道人），唐代苏州府吴县人氏。博学善属文，昭宗（八八八至九零四）时召为给事中，历同中书门下平章事，以太子太师罢。六世祖陆元方在武周时期，两度出任宰相。家世有书名，六世伯父柬之以草书高天下。五世祖陆象先为唐睿宗时宰相，爵位兖国公。其高祖父陆景融曾任工部尚书，博学工书，至希声一出，遂能复振家法。其曾祖陆涓为唐朝诗人，曾任阳翟令其祖父陆孟儒官至苏州司士参军。其父陆翱为唐朝诗人，《全唐诗》录存其诗二首。